b"\n_START_ARTICLE_\nSant Bartomeu de la Baronia de Sant O\xc3\xafsme\n_START_SECTION_\nDescripci\xc3\xb3\n_START_PARAGRAPH_\nSant Bartomeu de la Baronia de Sant O\xc3\xafsme \xc3\xa9s l'antiga capella del castell del qual es conserva una magn\xc3\xadfica torre circular, molt a prop del temple. Est\xc3\xa0 formada per una sola nau, coberta amb volta de can\xc3\xb3, acabada en una cap\xc3\xa7alera trevolada, amb tres absis semicirculars. En cadascun dels tres absis s'obre una finestra de mig punt i doble esqueixada. L'absis del costat nord ha estat molt modificat al llarg dels segles. Arc triomfal i volta de can\xc3\xb3 de mig punt. Porta de mig punt al nord. El campanaret quadrat sobre el creuer, amb finestres geminades amb columna i capitell mensuliforme, a les quatre cares, data del segle XII. Els murs s\xc3\xb3n de carreus i la coberta de lloses de pedra del pa\xc3\xads.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nEstava situada amb el castell al centre de la Baronia de Sant O\xc3\xafsme. Al segle XVIII la baronia pertanyia als Gassol, dels quals pass\xc3\xa0 als Sobies i als Boatella."